kykNET - Rugbyramme
Vars vermaak vir die warm seisoen
'n Vuurwarm seisoen lê voor! Skuif saam nader vir kraakvars vermaak in Oktober 2017
FOTO: Dawid Minnaar is binnekort te sien in die kykNET-drama Waterfront.
In Oktober 2017 verwelkom ons nie net 'n vuurwarm seisoen nie, maar ook vuurwarm vermaak op kykNET se familie van kanale. Kykers kan uitsien na 19 seisoene wat die hele familie dié somer vasgenael sal hou voor die kassie.
Nie net gaan ons saam met Nataniël en sy broer, Erik, op 'n nuwe en opwindende Franse avontuur nie, maar ons vier ook Boer Soek 'n Vrou se tiende jaar op die kassie.
Kykers kan verder uitsien na Waterfront, kykNET se nuwe drama, sowel as ou gesigte wat eersdaags terugverwelkom word op die kassie en ons soos oudergewoonte sal laat skater van die lag in Outboet en Wors.
Dinsdae om 20:00 op kykNET
Begin 10 Oktober
Drie susters, Julia (Milan Murray), Anna (Rolanda Marais) en Kate (Trix Vivier), is van kleins af omring deur die romantiese swier en status van hul pa (Dawid Minnaar) se bootbou-onderneming. Hul paaie het reeds jare terug geskei, maar 'n familie-tragedie bring al drie terug na die plek waar hul jeug en kinderdae afgespeel het – die Waterfront in Kaapstad.
Donderdae om 20:00 op kykNET
Begin 12 Oktober
Dit is reeks 10, wat beteken #GroterBeterBoer! Dié opwindende werklikheidsreeks, met Minki Joubert as aanbieder, toer deur die land om die boere op hul plase te ontmoet en uit te vind waarna hulle in 'n lewensmaat soek. Kykers kan met hierdie reeks ook uitsien na 'n volle 17 episodes.
Maandae om 20:00 op kykNET
Begin 9 Oktober
Twee kyker-gunstelinge, Orkney Snork Nie en Molly en Wors, word spitsvondig en met groot deernis saamgemeng. Die resultaat is 'n komiese en eg Afrikaanse reeks!
Frank Opperman en Willie Esterhuizen
Hotel, die Afrikaanse mokumentêr, is terug! Die reeks handel oor 'n middeljarige hotelbestuurder, Ferdie Kruger, en sy kleindorpie-personeel wat spartel om dié substandaard-hotel se deure oop te hou!
Die Fransen Hotel se personeel
Edik van Nantes 3
Woensdae om 20:00 op kykNET
Begin 4 Oktober
Die broers is terug vir 'n splinternuwe avontuur. Nataniël en Erik ondersoek elke hoekie van hulle nuwe historiese tuiste en berei heerlike geregte voor.
Nataniël en Erik
Woensdae om 20:30 op kykNET
Begin 11 Oktober
MegaBoere is 'n landbousakeprogram met 'n persoonlike aanslag. Jaco Kirsten is ons nuwe aanbieder in die nuwe seisoen en stel van die grootste boere in die land aan kykers bekend. Ons vind eerstehands uit wat hulle suksesvol maak, en ondersoek die grootste landbou-uitdagings. Kom hoor gerus watter oplossings die land se superboere hiervoor bied.
Op die Skouers van Reuse
Woensdae om 17:30 op kykNET
Op die Skouers van Reuse is 'n blik in die lewe van ons land se grootste sportsterre en hulle liefdadigheidsorganisasie. Dié splinternuwe sportprogram is binnekort op kykNET (DStv-kanaal 144) te sien.
Donderdae om 17:30 op kykNET
Begin 5 Oktober
Die beeldskone Clare Wiese-Wentzel is vir die eerste keer 'n aanbieder in die nuwe kykNET-reeks, Mooimaak. Ons neem dertien vroue op 'n mooimaakreis met net die beste en nuutste nie-chirurgiese kosmetiese behandelings, estetiese tandheelkunde, grimeerwenke, vars haarstyle en nuwe uitrustings.
Maandae om 17:30 op kykNET
Begin 2 Oktober
Kom kyk hoe Petri de Wet en sy gas-hengelaars Suid-Afrika en Afrika plat toer in die 16de seisoen van Hier Gaan Ons Alweer. Op hulle toer deel ons saam in die soektog na trofeevis en nuwe avonture.
Petri de Wet
Sondae om 18:00 op kykNET
Begin 8 Oktober
Van radio na televisie – Amoré Bekker is die nuwe aanbieder van VeranderDinge! Sy en Eloïse Cupido gesels met bekende en interessante mense oor die groot skuiwe in hul lewens. Daar is ook wenke en avonture wat jou sal vermaak en inspireer.
Eloïse Cupido en Amoré Bekker
Sondae om 18:30 op kykNET
Of jy op soek is na een nuwe skoonheidswenk of advies vir 'n radikale transformasie, ons eie Glam Guru is daar om jou te help! Hannon Bothma en sy span wys kykers hoe maklik dit is om goed te lyk en voel!
Dinsdae om 17:30 op kykNET
Begin 3 Oktober
Waldo van der Waal en Hannes Visser is aan die stuur van dié motorprogram, met die Kaapse akteur André Weideman as gasaanbieder.
Vrydae om 17:30 op kykNET
Begin 6 Oktober
Eiendom is 'n groot belegging, maar hoe gemaak wanneer jou huis nie meer aan jou behoeftes voldoen nie? Jy vat jou goed en trek! Die Vat Jou Goed en Trek-span help dertien families om binne 72 uur die waardes van hulle eiendomme te lig en hul huise te verkoop.
Die Vat Jou Goed en Trek-span
Begin 5 Oktober, eksklusief op kykNET&kie
danZ! is 'n opwindende kontemporêre jeugreeks wat eksklusief op kykNET&kie, DStv-kanaal 145 uitgesaai word. Dit speel af in die hartjie van Kaapstad en fokus op die wel en wee van 'n dansskool, met verskeie karakters binne 'n gemeenskap – elk op hul eie manier verlore en op soek na konneksie – wat daar 'n anker vind.
Donderdae om 16:00 op kykNET&kie
Kofifiland is 'n joernaal-program wat die kyker op reis vat deur Kofifiland. Dit sluit onder meer Westbury, Newclare, Bosmont, Eldoradopark en al die ander bruin gemeenskappe in. Die program gee die kyker 'n blik oor die mense, hul mylpale, kultuur en hul leefwyse, en handel oor die gewone mens asook die presteerders van gemeenskappe.
Saterdae om 16:00 op kykNET&kie
Begin 7 Oktober
Rugbyramme is 'n splinternuwe reeks wat ons kykers met 96 laerskole se rugby-aksie landwyd vermaak. In dié reeks kan wenskole R50 000 kontant vir juniors en R50 000 vir seniors wen. Met Izak Davel as aanbieder kan ons ook uisien na vele grappies en gesprekke saam met die rugbyramme.
Izak Davel en die rammetjies
Vrydae om 21:00 en 22:00 op kykNET NOU!
Sinkplaatsessies is 'n splinternuwe reeks waarin Suid- Afrika se top kunstenaars die kern van musiekmaak kom vier! Hier kan musikante in 'n intieme ruimte, ver verwyderd van die wêreld van glans-verhoë, speel en sing.
Regstreeks in Harmonie
Saterdae, 15:00 tot 17:00 op kykNET NOU!
Begin 21 Oktober
In Regstreeks in Harmonie gaan die wenkore van die afgelope vyf seisoene van Sing In Harmonie teen mekaar meeding om te sien wie word as landswye wenner gekroon. Dis die eerste keer in die geskiedenis dat top laerskoolkore regstreeks op televisie gaan optree.
Woensdae om 20:30 en Saterdae, 22:00 tot 22:30
Begin 4 Oktober op kykNET NOU!
Kom ons karaoke! 'n Splinternuwe musiekblok is vanaf 4 Oktober op kykNET NOU! te sien. Hier kan kykers uit volle bors saam met hulle gunsteling treffers sing.